ഒറ്റപ്പെട്ടയിടങ്ങളില് കനത്ത മഴയ്ക്കും ഇടിമിന്നലിനും സാധ്യത ഇന്ന് 12 ജില്ലകളില് യെല്ലോ അലേര്ട്ട് കേരളത്തില് വ്യാഴാഴ്ചവരെ ഒറ്റപ്പെട്ടയിടങ്ങളില് കനത്ത മഴയ്ക്കും ഇടിമിന്നലിനും സാധ്യതയെന്ന് കേന്ദ്ര കാലാവസ്ഥാ വകുപ്പിന്റെ മുന്നറിയിപ്പ്. കാസര്കോട് ഒഴികെയുള്ള ജില്ലകള്ക്ക് യെല്ലോ അലേര്ട്ട് നല്കി. തിങ്കള്, ചൊവ്വ ദിവസങ്ങളില് കണ്ണൂര്, കാസര്കോട് ജില്ലകള് ഒഴികെയുള്ളിടങ്ങളില് യെല്ലോ അലേര്ട്ടും. ബുധനാഴ്ച കോഴിക്കോട്, കണ്ണൂര്, കാസര്കോട് ഒഴികെയുള്ള ജില്ലകളില് യെല്ലോ അലേര്ട്ടും പ്രഖ്യാപിച്ചു. ഉച്ചയ്ക്ക് രണ്ടുമുതല് രാത്രി 10 മണിവരെയുള്ള സമയത്ത് ഇടിമിന്നലിന് സാധ്യത കൂടുതലായതിനാല് ജാഗ്രത പാലിക്കണം. നവംബര് മൂന്നുവരെ കേരളതീരത്തും നാലുവരെ ലക്ഷദ്വീപ് തീരത്തും മത്സ്യബന്ധനത്തിന് പോകരുതെന്നും മുന്നറിയിപ്പുണ്ട്.